
Text rozhodnutia
Súd: Krajský súd Bratislava Spisová značka: 2Cob/349/2012 Identifikačné číslo súdneho spisu: 1109240508 Dátum vydania rozhodnutia: 28. 09. 2012 Meno a priezvisko sudcu, VSÚ: JUDr. Oľga Bahníková ECLI: ECLI:SK:KSBA:2012:1109240508.1
Uznesenie Krajský súd v Bratislave v právnej veci žalobcu: Allianz - Slovenská poisťovňa, a.s., Dostojevského rad 4, 815 74 Bratislava, IČO: 00 151 700, proti žalovanému: L.. M. Z. P., H. XX, XXX XX N., L.: XX XXX XXX, o zaplatenie 461,09 eura s príslušenstvom, o späťvzatí žaloby po vydaní rozsudku Okresného súdu Bratislava I č.k. 25Cb/4/2010-26 zo dňa 18.05.2012 takto
r o z h o d o l :
Krajský súd v Bratislave pripúšťa späťvzatie žaloby, rozsudok Okresného súdu Bratislava I č.k. 25Cb/4/2010-26 zo dňa 18.05.2012 zrušuje a konanie zastavuje.
Žiaden z účastníkov nemá právo na náhradu trov konania.
o d ô v o d n e n i e :
Okresný súd Bratislava I rozsudkom č.k. 25Cb/4/2010-26 zo dňa 18.05.2012 uložil žalovanému povinnosť zaplatiť žalobcovi istinu vo výške 461,09 eura s 8,5% úrokom z omeškania ročne od 17.08.2007 do zaplatenia a tiež náhradu trov konania vo výške 27,50 eura, všetko do troch dní od právoplatnosti rozsudku.
Žalobca prevzal rozsudok dňa 11.06.2012, rovnako ako aj žalovaný.
Podaním zo dňa 21.06.2012, doručeným súdu prvého stupňa dňa 26.06.2012 vzal žalobca návrh v celom rozsahu späť z dôvodu mimosúdnej dohody so žalovaným, navrhol konanie zastaviť a žiadal, aby mu bol vrátený súdny poplatok za podaný návrh na vydanie platobného rozkazu krátený o 6,63 eura v zmysle § 11 ods. 3 a 4 zákona č. 71/1992 Zb.
Podľa § 208 O.s.p., ak je návrh na začatie konania vzatý späť, keď už rozhodol súd prvého stupňa, ale jeho rozhodnutie nie je dosiaľ právoplatné, odvolací súd rozhodne o pripustení späťvzatia. Súd späťvzatie nepripustí, ak druhý účastník s tým nesúhlasí. Ak späťvzatie pripustí, odvolací súd zruší rozhodnutie súdu prvého stupňa a konanie zastaví.
Žalobca zobral návrh na začatie konania späť skôr, ako rozsudok nadobudol právoplatnosť. Žalovaný na výzvu súdu zo dňa 12.09.2012, ktorú prevzal dňa 18.09.2012, nereagoval, teda neoznámil, že so späťvzatím nesúhlasí.
Vzhľadom k tomu, že boli splnené podmienky postupu podľa § 208 O.s.p., Krajský súd v Bratislave späťvzatie návrhu na začatie konania pripustil, rozsudok súdu prvého stupňa zrušil a konanie zastavil.
O trovách konania rozhodol odvolací súd podľa § 224 ods. 1 a § 146 ods. 1 písm. c) O.s.p. tak, že žiadnemu z účastníkov nepriznal právo na náhradu konania (prvostupňového i odvolacieho), pretože konanie bolo zastavené.
O žiadosti žalobcu o vrátenie súdneho poplatku za podaný návrh na vydanie platobného rozkazu rozhodne súd prvého stupňa samostatným uznesením.
Uvedené rozhodnutie bolo prijaté v senáte pomerom hlasov 3:0.
Poučenie:
Proti tomuto uzneseniu odvolanie nie je prípustné.

